stanford-oval/wikipedia huggingface dataset:
נשיקת יד

סגן נשיא ברזיל, חוזה אלנסר, מנשק את ידו של הארכיבישוף של ברזיל בשנת 2003
נשיקת יד היא התנהגות טקסית של איחולי ברכה וביטוי כבוד. יוזם ההתנהגות, האדם המקבל את האיחולים, מושיט את ידו כאשר כף היד מופנית כלפי מטה. המאחל, קד קידה אל האדם המושיט את ידו ומקרב שפתיו אל פרקי אצבעות היד המושטת, בעודו אוחז בקלות את היד. במסורת המודרנית אין מגע בין השפתיים לבין היד המושטת. התנהגות זו קצרה, ומסתיימת בתוך פחות משנייה.
בעידן המודרני

נשיקת יד שאותה מציעה אשה לגבר (הגבר הוא שמנשק את היד המושטת) היא התנהגות המבטאת נימוס קפדני ובו בדרך כלל האשה היא בעלת מעמד חברתי גבוה יותר, או שווה, למעמדו של הגבר המנשק. סרוב לנשק יד מושטת היא התנהגות המבטאת חוסר נימוס.
במאה ה-21 הפכה נשיקת היד להתנהגות נדירה המוגבלת למעמדות גבוהים ושמרנים, ובחוגים דיפלומטים. לדוגמה, נשיא צרפת בעבר, ז'אק שיראק הפך את נשיקת היד לאחד מסימני ההיכר של התנהגותו. למרות שנשיקת היד נעלמה כמעט לחלוטין מגינוני הנימוס המקובלים ברוב מדינות אירופה, היא נפוצה יותר במדינות מרכז אירופה, במיוחד באוסטריה, הונגריה, פולין, טורקיה, ורומניה. בטורקיה נשיקת יד היא הדרך המקובלת לברך אנשים זקנים משני המינים, לאחר הנשיקה המברך ישים את ידו של המבורך על מצחו.
בכנסייה הקתולית, המאמין הפוגש באפיפיור או קרדינל, ואף איש כמורה בדרגה נמוכה יותר, ינשק את הטבעת שעל אצבע ידו. אף שכיחותו של מנהג זה פחתה בחוגים מסוימים של הכנסייה והוא נפוץ במיוחד בקרב התרבויות המזרח תיכוניות, הבולטת שבהן היא התרבות האיטלקית [דרושה הבהרה]. לעיתים המאמין בכנסייה ישלב את נשיקת היד שעליה טבעת, עם כריעת ברך שמאל, כביטוי נוסף של כבוד לאיש הכמורה. בתגובה, איש הכמורה עשוי להניח את ידו במחווה אבהית על ראשו של המאמין, או אפילו לברכו תוך התוויית אות הצלב בידו. בכנסייה הקתולית מקובל אף שהמאמינים מנשקים את ידו של איש כמורה שזה עתה הוסמך לכהונתו.
בישראל נשיקת יד לרבנים וצדיקים היא נוהג מקובל בקרב יהודים יוצאי יהדות ארצות האסלאם, ונוהג שכמעט אינו קיים בקרב יהודים יוצאי יהדות אשכנז. אם כי עדיין נמצא בקרב קהילות יוצאי רומניה.
בעבר

בעבר הייתה נפוצה נשיקת יד באירופה החל מהמאה ה-17, בתור מחוות כבוד כלפי אדם רם מעלה, נוהג שכמעט ולא השתמר היום, אך נפוץ יותר במזרח אירופה.
ישנו תיעוד של נשיקת יד בחליפה האסלאמית במאה השביעית.
כמו כן, במדרש מופיעה אמרה של רבן שמעון בן גמליאל, שמונה שלשה דברים בהם הוא משבח את בני המזרח, וביניהם: "שאין נושקין בפה אלא ביד", שייתכן ומתייחסת גם היא למחווה.
הערות שוליים

↑  במדבר רבה, י"ט, ג'
אינגריד מייקלסון

| --- | --- |

 לידה:  8 בדצמבר 1979 (בת 45) סטטן איילנד, ניו יורק, ארצות הברית
 מוקד פעילות:  ארצות הברית 
 תקופת הפעילות:  מ-2002
 מקום לימודים:  אוניברסיטת בינגהמטון, Staten Island Technical High School 
 סוגה:  אינדי פופ, אינדי פולק
 סוג קול:  סופרן 
 כלי נגינה:  זמרה, פסנתר,  גיטרה, יוקולילי
 חברת תקליטים:  Cabin 24 Records, Mom + Pop Music
 www.ingridmichaelson.com
 פרופיל ב-IMDb
 
אינגריד מייקלסון (באנגלית: Ingrid Michaelson; נולדה ב-8 בדצמבר 1979) היא זמרת-יוצרת ושחקנית אמריקאית.
ביוגרפיה

אביה הוא מלחין ממוצא שוודי ואמה פסלת ממוצא גרמני. מגיל צעיר למדה לנגן על פסנתר. למדה תואר בתיאטרון באוניברסיטת בינגהמטון ולאחר מכן עבדה בתיאטרון מוזיקלי והייתה לבמאית התיאטרון. בינואר 2005 הוציאה את אלבום הבכורה שלה, Slow the Rain, בהוצאה עצמית, ופרט לשיר אחד כתבה והלחינה את כל שירי האלבום.
אלבומה השני, Girls & Boys, יצא במאי 2006, גם הוא בהוצאה עצמית. מפיק מוזיקלי של סדרת הטלוויזיה האנטומיה של גריי שמע את האלבום באתר מייספייס וחלק משירי האלבום הושמעו בסדרה. בעקבות ההתפתחויות הוציאה מייקלסון את האלבום מחדש בהוצאה מסחרית ב-2007. מכירות האלבום הוערכו ב-2009 בכ-278 אלף עותקים בארצות הברית.
ב-2008 הוציאה את אלבומה השלישי, Be OK. סינגל הנושא את שם האלבום זכה לחשיפה על המסכים, בסרטים בית השפנפנות והכלה המדומה, ובסדרות הטלוויזיה 90210 ובטי.
ב-2009 הוציאה את אלבומה הרביעי, Everybody. האלבום הגיע למקום ה-18 בדירוג Billboard 200. השיר Maybe יצא כסינגל חודש לפני צאת האלבום. גם סינגל זה, בדומה לקודמו, זכה לחשיפה במדיה, בסדרות Body of Proof, In Plain Sight, The Glades. השיר Everybody הושמע בתחילת הסרט LOL.
ב-2012 הוציאה את אלבומה החמישי, Human Again. האלבום הגיע למקום החמישי בדירוג Billboard 200. לאחר צאת האלבום יצאה לראשונה לסיבוב הופעות, ובעקבות ההצלחה יצאה לעוד שלושה סיבובי הופעות ברחבי העולם.
באפריל 2014 יצא אלבומה השישי, Lights Out. האלבום מכר 37 אלף עותקים בשבוע הראשון ליציאתו, דבר שהביא אותו למקום החמישי בדירוג Billboard 200.
באוגוסט 2016 יצא אלבומה השביעי, It Doesn't Have to Make Sense.
ב-28 ביוני 2019 הוציאה את אלבומה השמיני, Stranger Songs, בהשראת סדרת הטלוויזיה דברים מוזרים.
בשנת 2024 גילמה זמרת פולק בשם פיקסי בסדרה הקומית "בנות לנצח" בשירות של נטפליקס; לאחר שעונותיה הקודמות שודרו בשירות הסטרימינג של Peacock.
חיים אישיים

נישאה ב-2011 למוזיקאי גרג לסוול, בפברואר 2015 דיווחו השניים על פרידתם.
דיסקוגרפיה

Slow the Rain (2005)
Girls and Boys (2006)
Be OK (2008)
Everybody (2009)
Human Again (2012)
Lights Out (2014)
It Doesn't Have to Make Sense (2016)
Songs for the Season (2018)
Stranger Songs (2019)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום התיאטרון המוזיקלי הטוב ביותר | The Notebook | מועמדות |  |
הערות שוליים

↑  Song Debut: Ingrid Michaelson's "Everybody", באתר billboard.com,‏ 19 באוגוסט 2009
↑  מתוך 'Frozen's 11th Week at No. 1 with Biggest Sales Yet, "Ingrid Michaelson closes out the debut party, as her "Lights Out" bows at No. 5 (37,000)." פורסם באתר www.billboard.com ב-23 באפריל 2014
↑  Ingrid Michaelson Loves 'Stranger Things' So Much She's Making An Album Based On The Show, באתר בילבורד, 17 בינואר 2018
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb171151240 (data)  GND: 136608698  ISNI: 0000 0000 5559 3983  LCCN: no2007071486  MusicBrainz: 1fc494a1-9109-4081-a455-2d05bea9d2bf  NTA: 331136961  VIAF: 71171947   WorldCat (עם VIAF): 71171947
מייק דירנט

| --- | --- |

 לידה:  4 במאי 1972 (בן 52) ברקלי, ארצות הברית 
 שם לידה:  Michael Ryan Pritchard 
 שם במה:  Mike Dirnt 
 מוקד פעילות:  ארצות הברית 
 תקופת הפעילות:  מ-1986 
 מקום לימודים:  Pinole Valley High School, Salesian College Preparatory 
 סוגה:  רוק אלטרנטיבי 
 שפה מועדפת:  אנגלית 
 כלי נגינה:  גיטרה בס
 חברת תקליטים:  רפרייז רקורדס 
 צאצאים:  Brixton Pritchard 
 www.greenday.com
 פרופיל ב-IMDb
 חתימה:  
 
מייק דירנט
מייקל ראיין פריצ'רד (אנגלית: Michael Ryan Pritchard), ידוע בשם במה שלו מייק דירנט (אנגלית: Mike Dirnt; נולד ב-4 במאי 1972) הוא נגן גיטרה בס וקול שני בלהקת הפּאנק רוק גרין דיי.
ביוגרפיה

דירנט נולד ברודאו, קליפורניה, ארצות הברית, במקור בשם מייקל ראיין פריצ'רד, הוא הועבר למשפחה אומנת כשהיה תינוק וגודל על ידי אם ממוצא אינדיאני ואב לבן יחד אחות מאומצת בשם מיילה, שעזבה את הבית בגיל 13.
כשהיה בן 7, התגרשו הוריו המאמצים, והוא נאלץ לחלוק את זמנו בין שניהם. אמו נאבקה כדי לקבל חזקה עליו, והוא עצמו אמר פעם: "גדלתי עם אמא ששנאה את האיש הלבן (אביו) ואהבה אותי". יותר מאוחר, אמו המאמצת התחתנה שוב. דירנט לא הסתדר עם אביו החורג החדש, אך בהמשך התקרבו עד למותו של האב כשהיה דירנט בן 17. דירנט עזב את הבית בגיל 15, ושכר לעצמו חדר במוסך של בילי ג'ו ארמסטרונג, חבר ילדות מגיל 10 איתו הקים את הלהקה גרין דיי. הוא הלך לבית הספר התיכון ג'ון סווט (John Swett High School), החליף בית ספר, וגמר לימודים בבית הספר התיכון פינול וואלי ב-1990, וגרין דיי (Green Day) יצאו לסיבוב הופעות הראשון שלהם יום לאחר סיום הלימודים.
דירנט פגש לראשונה את בילי ב-1982 בקפיטריית בית הספר, כמה חודשים לפני מות אביו של בילי. ב-1988 הם הקימו יחד את הלהקה Sweet Children, ובשנת 1989 הצטרף אליהם המתופף אל סוברנטה, והם שינו את השם לגרין דיי. בשנת 1990 הוציאו את האלבום  1039/Smoothed Out Slappy Hours.  בשנה זו עזב המתופף אל סוברנטה כדי ללמוד בקולג', ובמקומו הצטרף טרה קול.
בזמן ההופעה הגדולה הראשונה של גרין דיי בוודסטוק ב-1994, אחרי שיצא האלבום המצליח מאוד שלהם "דוקי" (Dookie), התרחשה מלחמת בוץ ענקית, שבמהלכה היו כל כך הרבה מעריצים מכוסים בבוץ על הבמה, עד שאחד המאבטחים חשב שמייק הוא מעריץ סורר וניסה לדחוף אותו מהבמה, ותוך כדי כך שבר לו כמה שיניים. היה צורך לפנות אותו במסוק. בהופעה הם ניגנו את הסינגלים מתוך האלבום Dookie (ביניהם "Longview.
דירנט בסיסט גם בלהקה הנקראת The Frustrators.
ביוגרפיה > חייו האישיים

דירנט גר בימים אלה בקליפורניה. 
לדירנט יש בת מאשתו הראשונה אנסטסיה: אסטל דזירה  (נולדה ב-1997). לאחרונה זכה דירנט במשמורת מלאה על בתו. ב-2004, נישא לחברתו שרה, ובאותה שנה התגרשו השניים.
ב-11 באוקטובר 2008, נולד לדירנט בן בשם בריקסטון מייקל מחברתו בריטני קייד. השניים נישאו ב-14 במרץ 2009 בהוואי.
בסוף שנת 2000, ביצע דירנט ניתוח עקב תסמונת מנהרת שורש כף היד.
לדירנט יש מסעדה בשם רודיס קנט פייל קפה (Rudys Can't Fail Cafe) באמריוויל, קליפורניה.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | שיר הרוק הטוב ביותר | "Dilemma" | מועמדות |  |
ראו גם

גרין דיי
בילי ג'ו ארמסטרונג
טרה קול
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| גרין דיי |
| --- | --- | --- |
בילי ג'ו ארמסטרונג • מייק דירנט • טרה קול
אל סוברנטה • ג'ייסון וייט • ג'ייסון פריז • רוני בלייק • מייק פלינו
| אלבומי אולפן | 39/Smooth‏ • Kerplunk • ‏Dookie • ‏Insomniac •‏ Nimrod.‎ ‏• Warning:‏ • American Idiot • ‏21st Century Breakdown • ‏¡Uno!‏ • ¡Dos! ‏ • ¡Tré! |  |
| אלבומי הופעה | ...Tune In, Tokyo‏ • Bullet in a Bible‏ • Awesome as Fuck |  |
| אלבומי אוסף | 1,039/Smoothed Out Slappy Hours • ‏International Superhits!‏ • Shenanigans‏ • Demolicious |  |
| סיבובי הופעות | Pop Disaster Tour‏ • American Idiot World Tour‏ • 21st Century Breakdown World Tour‏ • 99 Revolutions Tour |  |
| פרויקטים אחרים | Foxboro Hot Tubs‏ • The Network‏ • Pinhead Gunpowder‏ • The Frustrators‏ • The Lookouts‏ • The Big Cats‏ • The Influents |  |
| ערכים קשורים | אדליין רקורדס‏ • Cigarettes and Valentines‏ • American Idiot (קומדיה מוזיקלית)‏ • גרין דיי: רוק באנד‏ • ¡Cuatro!‏ • פאנק רוק בקליפורניה |  |
| אלבומים קשורים | American Idiot: The Original Broadway Cast Recording‏ • Stop Drop and Roll!!!‏ • American Edit‏ • Cigarettes and Valentines‏ • Foreverly |  |
| גרין דיי – שירים |
| --- | --- | --- |
| Dookie | Longview‏ • Welcome to Paradise‏ • Basket Case‏ • When I Come Around‏ • She |  |
| Insomniac | Geek Stink Breath‏ • Stuck with Me‏ • Brain Stew / Jaded‏ • Walking Contradiction |  |
| Nimrod | Hitchin' a Ride‏ • Good Riddance (Time of Your Life)‎‏ • Redundant‏ • Nice Guys Finish Last |  |
| Warning | Minority‏ • Warning‏ • Waiting |  |
| American Idiot | American Idiot‏ • Boulevard of Broken Dreams‏ • Holiday‏ • Wake Me Up When September Ends‏ • Jesus of Suburbia |  |
| 21st Century Breakdown | Know Your Enemy‏ • 21 Guns‏ • East Jesus Nowhere‏ • 21st Century Breakdown‏ • Last of the American Girls |  |
| ¡Uno! | Oh Love‏ • Kill the DJ‏ • Let Yourself Go |  |
| ¡Dos! | Stray Heart |  |
| ¡Tré! | X-Kid |  |
| סינגלים שלא מתוך אלבום | J.A.R.‏ • I Fought the Law‏ • The Saints Are Coming‏ • Working Class Hero‏ • The Simpsons Theme‏ • When It's Time‏ • Don't Want to Know If You Are Lonely |  |
| שירים אחרים | The Forgotten‏ • Xmas Time Of The Year |  |
דיסקוגרפיה של גרין דיי • פרסים ומועמדויות • קטגוריה:גרין דיי • פורטל:רוק
| --- | --- |
בקרת זהויות :  NLI: 987012384899105171  GND: 1135441820  ISNI: 0000 0000 6400 4052  LCCN: no2005012660  MusicBrainz: f332a312-e95b-4413-b6cc-1762a5a6a083  NKC: xx0084333  VIAF: 273392070   WorldCat (עם VIAF): 273392070
בלשון אשר הזכרת לזוכריך

פירוש לפיוט "בלשון אשר הזכרת" בכתב יד המבורג מס. 17-152 (משנת 1317). נכתב בידי הסופר קלונימוס בר' מנחם
בתחתית ניתן לראות את ראשית הפיוט הבא ב"קרובה" אף הוא משל הקליר, "אץ קוצץ"
בְּלָשׁוֹן אֲשֶׁר הִזְכַּרְתָּ לְזוֹכְרֶיךָ הוא פיוט משל רבי אלעזר בירבי קליר. הפיוט מהווה חלק מקדושתא, מערך פיוטים לחזרת הש"ץ, שיצר הקליר לכבוד שבת זכור.
המוטיב העיקרי בפיוט, בהתאמה לשבת זכור והציווי לזכור את אשר עשה עמלק ולמחות את זכרו, הוא הזיכרון. הפייטן עושה שימוש במוטיב זה כדי ליצור תפילה שבה מזכיר כביכול המתפלל לאל את אשר עליו לזכור, את עמו שבגלות ואת עירו המושפלת מבלי בית המקדש. שימוש זה דומה למדרש בפסיקתא דרב כהנא על הפסוק "זכור את אשר עשה לך עמלק" (דברים, כ"ה, י"ז), במדרש מנוסחת הטענה כקריאה לכך שהאל יראה בצער עמו וינקום את נקמתם מידי הקמים עליהם: ”זכור - אמר רבי ברכיה: את אומר לנו 'זכור'? אתה זכור! אנו שכחה מצוייה בנו, אבל את, שאין שכחה לפניך, את הוי זכור לו!”.
הפיוט התקבל כבר בתקופות מוקדמות; רש"י מצטט אותו בפירושו למקרא (איכה, ג', כ'), ורבי יוסף קרא, אף הוא מן הראשונים, מסתמך עליו בפרשנותו למגילת איכה בביאור הכתוב "תשוח עלי נפשי" (איכה, ג', כ'). הפיוט זכה להתייחסות פרשנית רחבה, שעיקרה עודנו בכתבי יד.
הפיוט

הפיוט, כמו פיוט ד בכל קדושתא מתחיל במילים: ”אֵל נָא”. באשכנז, נוהגים לספח מילים אלה למשפט הקודם (כלומר לפסוק האחרון שבמשלש): ”וְאַתָּה קָדוֹשׁ, יוֹשֵׁב תְּהִלּוֹת יִשְׂרָאֵל, אֵל נָא”.
בְּלָשׁוֹן אֲשֶׁר הִזְכַּרְתָּ לְזוֹכְרֶיךָ זְכוֹר

בּוֹ בְלָשׁוֹן הִזְכִּירוּךָ, נָא אַתָּה זְכוֹר

וְאִם הֵמָּה כְּאָדָם עָבְרוּ בְרִית מִלִזְכּוֹר

אַתָּה אֵל וְלֹא אִישׁ, לָמָּה לֹא תִזְכּוֹר

בְּזֹאת יָדַעְתִּי כִּי יֶשׁ־לְךָ לִזְכּוֹר

אֲבָל תָּשׁוֹחַ עָלַי נַפְשִׁי עַד זָכוֹר תִּזְכּוֹר

מַה כֹּחִי כִּי אֲיַחֵל לְקֵץ זָכוֹר

וּמַה קִּצִּי כִּי אַאֲרִיךְ נַפְשִׁי עַד שֶׁתִּזְכּוֹר

אִם לֹא לְמַעֲנִי תִּזְכּוֹר

לְמַעַנְךָ וּלְמַעַן יְרוּשָׁלַיִם זְכוֹר

חוֹק כִּי לֹא תִשָּׁכַח עֵדוּת זְכוֹר

וְאֹמֶר אִם אֶשְׁכָּחֵךְ, עַתָּה לָהּ זְכוֹר

וְתִפְקוֹד וְתִזְכּוֹר, כְּאֵב צָר לַעֲכוֹר, פִּיהוּ לִסְכּוֹר, לָנוּעַ כַּשִׁכּוֹר

וְעוֹד בַּל תִּמְכּוֹר, נְקוּבֵי בֵּן בְּכוֹר, נְכוּרֵי בְלֶתֶךְ וָכוֹר

וּפְאֵרָךְ אֶזְכּוֹר, וַאֲרַצְךָ לִזְכּוֹר, בְּפָרָשַׁת זָכוֹר –

חַי וְקַיָּם נוֹרָא וּמָרוֹם וְקָדוֹשׁ.
השפעה

נראה כי פיוט זה עמד לפני הפייטן שלמה בן מנחם, בעת כתיבת הסליחה "את עם הנסגל והמיוחד". בסליחה נעשה שימוש בתיאורי עם ישראל בדומה לתיאור בפסקה החותמת את הפיוט: ”וְעוֹד בַּל תִּמְכּוֹר, נְקוּבֵי בֵּן בְּכוֹר, נְכוּרֵי בְלֶתֶךְ וָכוֹר”; בדומה לכך נאמר בסליחה: ”מְשׁוּכִים אַחֲרֶיךָ מְכוּרֵי בְּלֶתֶךְ וָכוֹר / מְסֻיָּמִים בִּבְרִיתְךָ נְקוּבֵי בֵּן בְּכוֹר / נָא יָשְׁרָם יוּעַד וּפִשְׁעָם תַּעֲכוֹר / כְּנַמְתָּ וְחַטֹּאתֶיךָ לֹא אֶזְכּוֹר”.
לחנים

בחסידות ויז'ניץ היה מקובל לחן לפיוט זה, שהיו נוהגים לשיר בליל שבת זכור על שולחנו של הרבי ישראל הגר בעל "אהבת ישראל", בתקופת בנו הרבי חיים מאיר הגר בעל "אמרי חיים" נשכח הניגון, והוא הושר רק לפרקים כשהזדמן לשולחנו מי שזכר את הניגון. בספר מנהגי חסידות קומרנה, מובא מנהג דומה של האדמו"ר רבי יעקב משה סאפרין שנהג לשיר את הפיוט בעת סעודת שחרית של שבת זכור.
לחן אחר שהולחן על ידי האדמו"ר רבי אליעזר זאב מקרעטשניף, מקובל בחסידות נדבורנה, ונהוג לשיר בו את הפיוט בעת עריכת "שלום זכר" במהלך כל השנה.
לחן של פנחס (פיניע) ספקטור מקובל בחסידות בויאן.
לחן מפורסם של יוסי גרין בביצוע אברהם פריד, הופיע באלבומו "ברכה והצלחה" (1995), תחת השם "זכור".
לקריאה נוספת

"בלשון אשר הזכרת לזוכריך" באתר בית לזמר העברי
שולמית אליצור, שירה של פרשה (ירושלים: מוסד הרב קוק, תשס"ז), פרשת כי תצא, עמ' 307–314.
הערות שוליים

↑  ישראל דוידזון, אוצר השירה והפיוט, פריט מס' 741.
↑  לרשימה מורחבת של כתבי יד שכלולה בהם פרשנות לפיוט זה, ראו: Elizabeth Holender, CLAVIS COMMENTARIORUM OF HEBREW LITURGICAL POETRY IN MANUSCRIPT, Brill: Leiden-Boston, 2005. pp.545 (9730-9750).
↑  עיין מחזור שבחי ישורון, נוא יארק תשע"ו, עמ' xvi בהקדמה.
↑  דברים, כ"ה, י"ז: "זכור את אשר עשה לך עמלק...".
↑  תהלים, קל"ז, ז': "זכור ה' לבני אדום את יום ירושלים...".
↑  לפי ספר הושע, פרק ו', פסוק ז'.
↑  לפי ספר הושע, פרק י"א, פסוק ט'.
↑  לפי מגילת איכה, פרק ג', פסוק כ'.
↑  שתי שורות אלו לפי ספר איוב, פרק ו', פסוק י"א.
↑  לפי ספר דברים, פרק ל"א, פסוק כ"א.
↑  לפי ספר תהלים, פרק קל"ז, פסוק ה'.
↑  לפי ספר שמות, פרק ד', פסוק כ"ב: "בני בכורי ישראל".
↑  לפי ספר הושע, פרק ג', פסוק ב'.
↑  דניאל גולדשמידט ואברהם פרנקל, לקט פיוטי סליחות: מאת פייטני אשכנז וצרפת, ירושלים: מקיצי נרדמים, תשנ"ג, סליחה רע"ו, עמ' 610.
↑  יוסף יששכר ויינברגר, עדות ביהוסף: מנהגי ויז'ניץ, בני ברק תשס"ב, עמ' רלז. ב-2016 העלה אתר "בחדרי חרדים" הקלטה של ניגון זה: משה ויסברג, הפיוט "א-ל נא בלשון אשר הזכרת" • לשבת זכור, באתר בחדרי חרדים, 18 במרץ 2011.
↑  רשומת הקלטה, בקטלוג הספרייה הלאומית.
↑  רשומת הקלטה, בקטלוג הספרייה הלאומית.
מארק ג'וליאנה

| --- | --- |

 לידה:  2 בספטמבר 1980 (בן 44) פלורהאם פארק, ארצות הברית 
 מוקד פעילות:  ארצות הברית 
 מקום לימודים:  אוניברסיטת ויליאם פטרסון 
 סוגה:  ג'אז, ג'אז פיוזן 
 שפה מועדפת:  אנגלית 
 כלי נגינה:  מערכת תופים 
 www.markguiliana.com
 
מארק ג'וליאנה (באנגלית: Mark Guiliana; נולד ב-2 בספטמבר 1980, ניו ג'רזי, ארצות הברית) הוא מתופף ומלחין אמריקאי.
נודע במסגרת שיתוף הפעולה רב השנים שלו עם אבישי כהן (2003–2008), ולאחר מכן שיתף פעולה עם אמנים ידועים נוספים, ביניהם בראד מלדאו, דייוויד בואי, דאפר יוסף, ג'ון סקופילד, טיגראן חמסיאן, מתיסיהו, והרכב Phronesis.
הרכבים שהוביל הם Heernt‏, Mark Guiliana Jazz Quartet, ו-Beat Music.
דיסקוגרפיה > כמוביל

A Form of Truth (2013)
My Life Starts Now (2014)
Locked in a Basement (2006)
Jersey (2017)
Family First (2015)
Beat Music (2012)
The Los Angeles Improvisations (2014)
BEAT MUSIC! BEAT MUSIC! BEAT MUSIC! (2019)
Mehliana: Taming the Dragon (2014)
Finding Gabriel (2019)
דיסקוגרפיה > כמלווה

Blackstar (2016)
Nothing Has Changed, "Sue (Or in a Season of Crime)" (2014)
Lyla (2004)
At Home (2005)
Continuo (2006)
As Is... Live At The Blue Note (2007)
Gently Disturbed (2008)
(2008) שעות רגישות
(2021) ‏ Two Roses
Abu Nawas Rhapsody (2010)
שיר נחמה (2012)
High Risk (Greenleaf, 2015)
Dark Territory (Greenleaf, 2016)
Theory of Everything (2010)
It Only Happens Once (2012)
Frustration in Time Travel (2013)
Now VS Now (2009)
Earth Analogy (2013)
Heritage (2012)
Akeda (2014)
Perpetual Motion (2011)
Casting for Gravity (2012)
Fast Future (2014)
Beyond Now (2016)
North Hero (2013)
עם Gretchen Parlato
Live in NYC (2013)
עם Phronesis
Alive (2010)
Across the Way (2011)
Mob of Unruly Angels (2010)
עם Young Astronauts Club
Montréal (Mark Guiliana Mixes) (2015)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | האלבום האינסטרומנטלי העכשווי הטוב ביותר | Mark | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BnF: cb15019367b (data)  GND: 102589717X  ISNI: 0000 0003 9931 0625  LCCN: no2013078011  MusicBrainz: 12fb47e3-526d-470f-b439-b80bfee3dbeb  NKC: xx0196268  SUDOC: 157334740  VIAF: 292890313   WorldCat (עם VIAF): 292890313 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
הון ארוטי

הון ארוטי או הון מיני הוא הערך החברתי של יחיד או קבוצה כתוצאה מהאטרקטיביות המינית שלהם. בדומה לצורות אחרות של הון, ההון הארוטי ניתן להמרה ואפשר להשתמש בו כדי להשיג צורות נוספות של הון, כגון הון חברתי או הון כלכלי. המונח "הון ארוטי" הוגדר על ידי הסוציולוגית הבריטית קתרין חכים בשנת 2010, עם זאת כתיבתה בנושא זה שנויה במחלוקת. חכים הגדירה את ההון הארוטי כצורה נוספת של הון, בהתבסס על התאוריה של הסוציולוג הצרפתי פייר בורדייה. לפי חכים, ההון הארוטי מהווה נכס רביעי חשוב לצד שלושת סוגי ההון שאפיין בורדייה, והם הון כלכלי, הון תרבותי והון חברתי. לדבריה, ההון הארוטי אינו תלוי במוצא החברתי ולפיכך מאפשר ניידות חברתית, כך שההון הארוטי למעשה הופך לחתרני מבחינה זו ומפרק את מבני הכוח הרגילים בחברה הפטריארכלית. לטענת חכים, גם לגברים וגם לנשים יש את הפוטנציאל לפתח, לנצל ולהשתמש במשאב הארוטי לטובתם האישית, ובכך מבטאת עמדה שהיא סקס פוזיטיבית. חכים קוראת לנשים לפתח אצלן את ההון הארוטי ולהשתמש בו ככלי רב עוצמה על מנת לשפר את אי-השוויון בין המינים, משום שגברים רוצים סקס יותר מאשר נשים. כתוצאה מכך ישנם גירעונות מיניים גבריים, אשר נשים אינן צריכות אלא לנצל. עמדתה זו היא עמדה שנויה במחלוקת שספגה ביקורת, שכן היא משקפת תפיסה מהותנית של מגדר.
התאוריה על הון ארוטי תקפה בכל סוגי היחסים ועבור כל קבוצות הגיל. בנוסף, הוא מהווה נכס חשוב עבור קבוצות בעלות גישה נמוכה להון כלכלי, חברתי ותרבותי כגון מיעוטים תרבותיים ואתניים, צעירים ובעלי מעמד נמוך. את הגותה בנושא זה פרסמה חכים בשני ספריה שיצאו לאור בשנת 2011: "Erotic Capital: The Power of Attraction in the Boardroom and the Bedroom" ו"Honey Money: The Power of Erotic Capital."
מקור המונח > הגדרה כלכלית

על פי תורת ההון האנושי של גארי בקר, גברים ונשים משקיעים בהצגת המיניות שלהם באופן רציונלי, כאשר הם מצפים לתשואה על ההשקעות והטרחה שלהם. כלומר, כאשר גבר או אשה חושבים שהדבר יניב להם פירות כלכליים, הם מציגים את המיניות שלהם. בקר מגדיר זאת כצורה של הון בריאותי שנגזר מצורת ההון האישי והוא אחד ממרכיביו העיקריים, אותו אי אפשר להעביר בהורשה. ההון המיני של אדם מוגדר כערך הנוכחי של הטבות מהנאה מינית שהפרט יכול לקבל לאורך שנות חייו שנותרו לו. כלומר, ערך המלאי של המיומנויות והיכולות השונות המהוות את המשאבים המיניים של האדם, שנרכשו, נוצרו או השתנו באמצעות אסטרטגיות אישיות, בחירות, מאמציו וחוויותיו של הפרט עד לאותה נקודה. כך בעצם נקבע הערך של ההון המיני של הפרט בשוק, שכן אין שוק אמיתי שבו אפשר לשער את ערכו ולכן הערכת השווי חייבת להיות במונחים של הפקת תועלת. לאורך כל חייו, הפרט רוכש מניות של הון זה באמצעות דפוסי התנהגות, יכולות והרגלים מוטבעים, שעשויים להשפיע באופן משמעותי על רווחתו. ההטבות עשויות להיות חברתיות או פרטיות ביחסים אינטימיים. משום שלהתנהגות מינית יש ממדים ומוצרים רבים, אין טבע אחד להון מיני. ההיבט הציבורי או חברתי של יחסי מין שנדון בפומבי הוא בדרך כלל ההיבט השלילי: מחלות, פוריות לא רצויה, הפלות, זנות, הטרדה, התעללות, תפקוד לקוי וכדומה. תוצרי לוואי אלו מעניקים ליחסי מין מוניטין שלילי בשיח הציבורי. ההיבט הפרטי הוא תכונה חיובית של מין שלא מוצג לעיתים קרובות בשיח הציבורי ויש בו אפשרות להשיג חיזוק חברתי וערך עצמי. ההון המיני של הפרט כולל גם את הרשת החברתית שממנה הוא בוחר את שותפיו, המוניטין, הרגליו מיניים ועוד. מלאי ההון משפיע על יכולת הפרט לייצר את המין שהוא חפץ בו, ברמה מקובלת של סיכון למחלה. בכל גיל נתון, ההון הקיים הוא תוצר של "השקעות" קודמות בתכונות או במיומנויות אלה, אשר הן חלק ממניות ההון האנושי הכולל ומשפיעות על ההתנהגות המינית ועל רווחתו הכללית של כל פרט. במאמרו של רוברט ס. מישל נדגמת ההסתברות למפגש מיני שבו יכולה לעבור מחלה מאדם לאדם. מחלות מפחיתות את ההון המיני של מי שנדבק בהן או נושא אותן. תכונות רבות עשויות להשפיע על התנהגות מינית או על ההון המיני, כאשר שלושה גורמים בעלי השפעה מרכזית הם גיל, מגדר ומצב משפחתי. תכונות בעלות השפעה פחותה על רוב ההיבטים של התנהגות מינית כוללים רמת השכלה, הכנסה, גזע / מוצא אתני, שיוך דתי, עירוני, אזור מגורים וכיוצא בזאת.
מקור המונח > הגדרה סוציולוגית

ההגדרה הסוציולוגית מבוססת על תפיסת ההון של בורדייה. בשנת 1980 בורדייה הצביע על ההבדלים בין הון כלכלי, תרבותי, סימבולי וחברתי. מושגים אלו רווחים עד היום בשדה המחקר הסוציולוגי. לפי בורדייה, ניתן להרחיב את השימוש במושג ההון ממשמעותו הכלכלית ולכלול בתוכו לא רק חליפין של דברים חומריים אלא גם צורות לא-חומריות ולא כלכליות של הון. המשאבים הכלכלי, החברתי, הסימבולי והתרבותי מוגדרים כהון מפני שניתן לצבור אותם באופן תאורטי כדי להשתמש בהם בעתיד על מנת להפיק סוגים נוספים של הון. ההון ניתן להמרה ולהורשה לדור הבא. חברות ותרבויות שונות מעניקות משקלים שונים לסוגי ההון השונים ומעריכות אותם באופנים שונים.
הון כלכלי הוא סכום כל המשאבים החומריים שניתן להשתמש בהם, כגון כסף, קרקעות ונכסים.
הון תרבותי מורכב ממשאבי ידע ונכסים בעלי ערך חברתי, כמו ידע על אמנות, ספרות, מוזיקה ותרבות. כלומר, שליטה בתכנים שמשמעותיים לחברה. ניתן לרכוש אותו על ידי חינוך, הכשרה וניסיון.
הון סימבולי משמעותו יוקרה חברתית. מי שמחזיק בכמה שיותר הון סימבולי הוא בעל יוקרה חברתית גבוהה יותר. ההון כולל שימוש בסמלים ובקונספציות, רעיונות ואמונות לשם השגת מטרה. ברמה החברתית פועל ההון הסימבולי במסגרת שדה מוגדר שאותו אנו מכנים "תרבות". ההיגיון התרבותי הוא של פעולות שימור והענקה של לגיטימציה אשר מנציחות את המבנה המעמדי שהוא מערכת של אי-שוויון. האמצעים הסימבוליים שבהם תשתמש התרבות לשם העברת מסריה מלאים בקודים ובסמלים שיבטיחו את קיומה של התרבות השלטת באופן שוטף, במסגרת הסביבה הפיזית של בני אותה תרבות.
הון חברתי הוא סכום הפוטנציאל שצובר אדם או קבוצה מתוך אפשרות גישה לרשת של מערכות יחסים וחברויות. ניתן להשתמש בהון החברתי על מנת להרוויח כסף (קשרים חברתיים עשויים לעזור ולהיות חיוניים לפרט על מנת למצוא עבודה, משקיעים ומיזמים עסקיים), או להפעיל כוח והשפעה למען ניידות חברתית. כלומר, היקף ההון החברתי תלוי בהיקף הרשת החברתית שבעליו מסוגל לגייס. יתר על כן, הרווחים שמביאה חברות בקבוצה או בכמה קבוצות תלויה במנגנון שמפעיל את הקבוצה. כלומר, היחסים הם תוצאה של אסטרטגיות השקעה שמכוונות, במודע או שלא במודע, לכינון ושכפול היחסים החברתיים השימושיים. הכרת החברות בקבוצה מקיימת, משחזרת ומאשרת את גבולותיה. כך למשל, כניסת חברים חדשים לקבוצה מאלצת הן את החדשים והן את הוותיקים לענות על שאלות אודות זהותה, גבולותיה וכדומה.